**Drumeț**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doar o femeie-ți poate deschide paradisul

de știi să-nvingi furia tăcerilor de ieri,

doar ea, stăpâna blândă a tot ce-nseamnă visul

te pune pe un soclu, drumeț de nicăieri.

Sărutul ei te arde. mistuitoare-i clipa

când neștuit se pierde prezentul în trecut,

nu încerca, drumețe, să afli ce-i risipa,

în apriga văpaie ești aer, apă, lut.

Într-o femeie tristă se-ascunde uraganul,

se surpă de durere toți munții vechi și goi,

talazurile-nalță înspre înalt oceanul

de lacrimi ne-nțelese, spre universuri noi.

Pâlpâitoare luna se-arată temătoare,

luceafărul se stinge, înlănțuit, tăcut,

nu te opri, străine, vei învăța cât doare

sămânța ne-ncolțită ce-ai azvârlit în lut.

Adina V.

10.07.2018